CELEX: 62008TN0296
Language: lt
Date: 2008-07-28 00:00:00
Title: Byla T-296/08 2008 m. liepos 28 d. pareikštas ieškinys byloje Berliner Institut für Vergleichende Sozialforschung prieš Komisiją

27.9.2008   
            
            
               LT
            
            
               Europos Sąjungos oficialusis leidinys
            
            
               C 247/19
            
         2008 m. liepos 28 d. pareikštas ieškinys byloje Berliner Institut für Vergleichende Sozialforschung prieš Komisiją
   
   (Byla T-296/08)
   (2008/C 247/38)
   Proceso kalba: vokiečių
   Šalys
   
      Ieškovas: Berliner Institut für Vergleichende Sozialforschung (Berlynas, Vokietija), atstovaujamas advokato U. Claus
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2008 m. gegužės 23 d. Komisijos sprendimą dėl galutinio 9 215,20 eurų sumos suteikimo pagal projektą „Integracijos indikatoriai ir kartų kaita“ remiantis susitarimu dėl finansavimo JLS/2004/INTI/077 tiek, kiek juo atmetamas ieškovo prašymas jam suteikti galutinę 59 592,77 eurų sumą, kuri viršija leistiną sumą;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   2005 m. gegužės mėn., ieškovas ir Komisija pasirašė sutartį dėl INTI programos remiamo projekto įgyvendinimo. 2008 m. gegužės 23 d. raštu atsakovė suteikė ieškovui galutinę mažesnę sumą, nei jis prašė. Šis ieškinys pareikštas dėl to, kad buvo atmestas jo prašymas atlyginti patirtas išlaidas, kurios viršijo leistiną sumą.
   Grįsdamas savo ieškinį ieškovas teigia, kad Komisijos nuomonė, kad sudarius susitarimą dėl finansavimo galima pakeisti projekto dalyvius tik jei sudaryta tinkama pakeitimo sutartis, yra nepagrįsta. Taip yra todėl, į susitarimą dėl finansavimo nėra įtraukta su tuo susijusi nuostata. Taip pat Komisija atsisakė pripažinti išlaidas besiremdama įvairiais pagrindais, kurie prieštarauja susitarimui dėl finansavimo ir ankstesnei institucijų praktikai.